
AMERUL MUNER MOHAMMAD

ebagai sebuah negara demokrasi

berparlimen, setiap rakyat

Malaysia yang layak, diberi

jaminan bahawa mereka akan
didaftar sebagai pengundi apabila men-
capai usia 18 tahun sebagaimana ter-
maktub di dalam Perlembagaan
Persekutuan.

Syarat kelayakan pula adalah peng-
undi tersebut mempunyai mental
kapasiti dan tidak menjalani hukuman
penjara pada tarikh kelayakan.

Tujuan diadakan pilihan raya adalah
bagi membolehkan rakyat memilih wakil
mereka sama ada di Parlimen atau di
Dewan Undangan Negeri (DUN).

Pemilihan ini penting kerana asas
utama demokrasi adalah sebarang pem-
bikinan undang-undang adalah untuk
kepentingan dan kesejahteraan rakyat.
Oleh itu, suara rakyat melalui wakil-wakil
yang dipilih harus didengari dan diper-
timbangkan.

Ahli-ahli Parlimen dan DUN dipilih
bagi mewakili rakyat mengikut kawasan
-kawasan yang ditetapkan oleh

Suruhanjaya Pilihan Raya (SPR).
Penetapan kawasan pilihan raya adalah
mengikut peruntukan Perkara 113 dan
Jadual 13 Perlembagaan Persekutuan.

Pengundi akan didaftarkan secara
automatik ke dalam daftar pemilih pilih-
an raya berdasarkan kepada alamat
tempat tinggal yang didaftarkan di
Jabatan Pendaftaran Negara.

Baru-baru ini sebuah parti politik me-
nyarankan agar penyokong-penyokong
parti tersebut untuk memindahkan
alamat mengundi mereka ke negeri
Selangor sebagai satu strategi untuk
memenangi negeri tersebut di dalam
pilihan raya yang akan datang.

Ini adalah bercanggah dengan
prinsip asas pilihan raya iaitu “vote
where you reside” (undi di mana anda
menetap). Pemindahan alamat pengundi
semata-mata untuk tujuan pilihan raya
merupakan satu bentuk manipulasi bagi
kepentingan politik dan bukannya untuk
kesejahteraan rakyat.

Di dalam sistem pilihan raya
Malaysia, yang mana pembentukan ke-
rajaan sama ada negeri atau persekutu-
an bergantung sepenuhnya kepada
jumiah kerusi yang dimenangi oleh parti
-parti politik, menyebabkan parti-parti
politik akan menggunakan apa sahaja
taktik untuk memenangi kerusi yang
dipertandingkan.

Wakil rakyat yang dipilih seharusnya
memperjuangkan hak dan kepentingan

penduduk setempat dan bukannya
pengundi luar yang menggunakan
alamat di kawasan tersebut yang hanya
muncul bagi tujuan menyokong parti
politik yang bertanding.

Kegiatan pengundi luar ini juga
membawa kepada dakwaan ‘pengundi
hantu' yang sering timbul di dalam pilih-
an raya di negara ini. Pengundi hantu
adalah istilah yang digunakan terhadap
pengundi-pengundi yang muncul di
tempat-tempat mengundi hanya pada
hari mengundi.

Pelbagai tohmahan berkaitan peng-
undi hantu semasa pilihan raya, namun
hampir keseluruhan dakwaan tidak di-
buktikan secara nyata oleh pihak-pihak
yang terbabit.

Agak mustahil bagi seseorang yang
tidak berdaftar untuk menjadi pengundi
di Malaysia, namun apabila terdapat
pergerakan pengundi secara besar-
besaran menjelang hari mengundi,
dakwaan ini menjadi lebih ketara dan
menjejaskan kredibiliti dan integriti pilih-
an raya itu sendiri.

Hasil pilihan raya yang diragui boleh
menyebabkan ketidakstabilan kerajaan
yang dibentuk. Kestabilan politik men-
jadi peneraju kepada kestabilan ekonomi
dan seterusnya kemakmuran negara.

Proses pilihan raya haruslah bersih,
telus, adil dan bebas bagi menjamin
demokrasi yang sebenarnya.

Jawatankuasa Khas Pembaikan

Basmi pengundi hantu tukar alamat

Sistem dan Undang-undang Pilihanraya
(ERC) yang ditubuhkan oleh kerajaan
Malaysia pada 2018 telah membuat
beberapa cadangan bagi mengatasi isu
‘pengundi hantu'. Antara lain, me-
nguatkuasakan undang-undang berkait-
an penukaran alamat mengikut Perkara
15 Peraturan Pendaftaran Negara.

Suatu sistem audit terhadap alamat
yang tercatat di dalam Daftar Pengundi
SPR harus diwujudkan dan peruntukan
undang-undang wajib dilaksanakan bagi
memastikan tiada alamat palsu yang
digunakan sebagai alamat pengundi.

ERC juga mencadangkan agar satu
infrastruktur khusus dibina agar sistem
alamat di Malaysia menjadi lebih teratur
dan diguna pakai oleh kesemua badan
-badan yang berkaitan terutama pihak
berkuasa tempatan.

Kemudahan mengundi di atas talian
juga boleh dipertimbangkan oleh SPR
bagi mengelak pergerakan pengundi
secara besar-besaran dan bagi me-
mudahkan pengundi-pengundi yang
berada di luar kawasan.

Namun, keselamatan sistem siber
ini amat penting bagi memastikan ke-
utuhan dan initegriti pilihan raya dan
kerajaan yang dibentuk.

